**โครงการเพิ่มความเข้มแข็งของเศรษฐกิจฐานรากตามแนวทางประชารัฐ**

 ต่อจากนี้ไป ขอเชิญรับฟังไทยคู่ฟ้า ครับ

รัฐบาลเร่งดำเนินโครงการเพิ่มความเข้มแข็งของเศรษฐกิจฐานรากตามแนวทางประชารัฐ เพื่อพัฒนาโครงสร้างพื้นฐาน กระตุ้นการลงทุนในระดับชุมชนผ่านกองทุนหมู่บ้านและชุมชนเมือง โดยจะสนับสนุนเงินทุนจำนวน 79,556 กองทุน กองทุนละไม่เกิน 500,000 บาท เพื่อใช้ในการลงทุนด้านโครงสร้างพื้นฐานภายในชุมชน อาทิ การทำยุ้งฉางชุมชน โรงตากพืชผลทางการเกษตร โรงสีชุมชน โรงงานผลิตปุ๋ยประจำชุมชน และดำเนินกิจกรรมที่เป็นประโยชน์ต่อการส่งเสริมศักยภาพในการประกอบอาชีพและความเป็นอยู่ในชุมชน ทั้งนี้ รัฐบาลคาดว่าโครงการดังกล่าวจะส่งผลให้กองทุนหมู่บ้านและชุมชนเมืองมีการลงทุนจำนวน 35,000 ล้านบาท ภายในระยะเวลา 6 เดือน เพื่อกระตุ้นเศรษฐกิจในระดับฐานราก ส่งเสริมความเข้มแข็งให้แก่ชุมชนและภาคการเกษตรที่มีความสำคัญในการขับเคลื่อนและพัฒนาเศรษฐกิจของประเทศไทยต่อไป

 ร่วมเดินหน้าประเทศไทยกับสำนักโฆษก สำนักเลขาธิการนายกรัฐมนตรี